**NOTĂ INFORMATIVĂ**

la proiectul hotărârii Guvernului pentru modificarea anexelor

nr.1 și nr. 2 la Hotărârea Guvernului nr. 20/2020 cu privire la

Consiliul național pentru problemele veteranilor de război

|  |
| --- |
| **1. Denumirea autorului și, după caz, a participanților la elaborarea proiectului** |
| Proiectul hotărârii Guvernului pentru modificarea anexelor nr.1 și nr.2 la Hotărârea Guvernului nr.20/2020 cu privire la Consiliul național pentru problemele veteranilor de războia fost elaborat de Ministerul Apărării, conform prevederilor art.23 alin.(1) şi (2) lit.c) din Legea nr. 100/2017 cu privire la actele normative. |
| **2. Condițiile ce au impus elaborarea proiectului de act normativ și finalitățile urmărite** |
| Proiectul hotărârii de Guvern are drept scop revizuirea și actualizarea componenței Consiliului naţional pentru problemele veteranilor de război, precum şi unor prevederi din Regulamentul de activitate a acestuia. Astfel, în baza propunerilor înaintate în cadrul ședințelor Consiliului național pentru problemele veteranilor de război (în continuare – Consiliul) de către autoritățile publice centrale și asociațiile veteranilor de război, s-a decis includerea în componența Consiliului a președinților unor asociații veteranilor de războiTotodată, în contextul modificării structurii și componenței Guvernului, se propune includerea în componența Consiliului a secretarilor generali ai ministerelor nou create.Concomitent, se propune spre aprobare și unele completări în Regulamentul Consiliului, în special se reglementează activitatea Conciliului. Acest fapt fiind condiționat de necesitatea asigurării unei activități mai eficiente a Consiliului.În esență, finalitățile urmărite prin adoptarea proiectului propus constau în crearea premiselor eficiente în vederea dezvoltării și consolidării activității Consiliului naţional pentru problemele veteranilor de război. |
| **3. Descrierea gradului de compatibilitate pentru proiectele care au ca scop armonizarea legislației naționale cu legislația Uniunii Europene** |
| Proiectul nu contravine legislației Uniunii Europene. |
| **4. Principalele prevederi ale proiectului și evidențierea elementelor noi** |
| Proiectul propune, revizuirea componenței Consiliului naţional pentru problemele veteranilor de război. De asemenea, se propun unele modificări la Regulamentul Consiliului naţional pentru problemele veteranilor de război, în particular ce se referă la activitatea acestuia.Concomitent, la pct.2 din proiectul de hotărâre, se propune intrarea în vigoare a proiectului la data publicării, deoarece prin acest fapt se urmărește operaționalizarea în termeni cât mai restrânși a Consiliului, precum și convocarea ședințelor acestuia în scopul examinării mai multor subiecte stringente ce se referă la îmbunătățirea măsurilor de protecție socială a veteranilor de război.  |
| **5. Fundamentarea economico-financiară** |
| Proiectul dat nu prevede impact financiar, dat fiind faptul că Consiliul va fi un organ colegial cu rol consultativ, fără finanțare de la bugetul de stat. |
| **6. Modul de încorporare a actului în cadrul normativ în vigoare** |
| Proiectul hotărârii Guvernului se încadrează în cadrul normativ în vigoare, aprobarea acestuia nu va genera ca consecință necesitatea amendării altor acte normative, iar modificările propuse nu afectează concepția generală a activității Consiliului naţional pentru problemele veteranilor de război. |
| **7. Avizarea și consultarea publică a proiectului** |
| Proiectul urmează a fi supus avizării și expertizei cu autoritățile de resort, iar propunerile formulate vor fi luate în considerație la definitivarea acestuia.În scopul respectării prevederilor Legii nr.239/2008 privind transparența în procesul decizional, proiectul hotărârii Guvernului a fost plasat pentru consultare publică pe pagina web oficială a Ministerului Apărării [www.army.md](http://www.army.md) (compartimentul „Transparența decizională”, directoriul „Modul de participare”) și pe platforma guvernamentală [www.particip.gov.md](http://www.particip.gov.md). |